चार्ली डमेलियो
चार्ली ग्रेस डमेलियो (अङ्ग्रेजी: Charli Grace D’Amelio) एक अमेरिकी सामाजिक सञ्जाल व्यक्तित्व र नर्तकी हुन् । उनले सन् २०१९ मा आफू नाचेको भिडियो राखेपछि प्रख्यात भएकी हुन् । मार्च २५, २०२० मा लोरेन ग्रेलाई उछिनेर उनी टिकटकमा सबैभन्दा धेरै अनुयायी भएकी व्यक्ति बनिन् । जुलाई २०२० मा उनको टिकटक खातामा ७ करोड भन्दा बडी अनुयायी छन् ।

कार्य जीवन
सन् २०१९ को ग्रीष्ममा आफू नाचेको भिडियो टिकटकमा राखेपछि उनी प्रख्यात भइन् र फलस्वरूप उनको कार्य जीवनको सुरुवात भयो । उनको पहिलो टिकटक भिडियोमा उनी आफ्नो साथीसँग अरूको गीतमा ओठ चलाउछिन् । अहिले उनको टिकटकमा ७ करोड भन्दा बडी, इन्स्टाग्राममा २ करोड भन्दा बडी, युट्युबमा ५८ लाख भन्दा बडी र ट्विटरमा ३४ लाख अनुयायी छन् । मार्च २५, २०२० मा लोरेन ग्रेलाई उछिनेर उनी टिकटकमा सबैभन्दा धेरै अनुयायी भएकी व्यक्ति बनिन् ।

सन् २०१९ मा सोनी म्युजिकको भूतपूर्व कार्यकारी अध्यक्ष बार्बरा जोन्सले डमेलियोलाई आफ्नो व्यवस्थापन समितिमा सामेल गराएकी थिइन् । जनवरी २०२० मा उनी युनाइटेड ट्यालेन्ट एजेन्सीमा सामेल भइन् । उनी सुपर बोलमा अन्य कलाकारहरूसँग सब्रा हम्मसको विज्ञापनमा देखिएकी थिइन् । उनलाई ५४ औँ सुपर बोलमा जेनिफर लोपेजलाई भेट्न र "जे लो सुपर बोल च्यालेन्ज" सुरु गर्न निमन्त्रना दिइएको थियो । जनवरी २०२० मा न्यू योर्क टाइम्सले उनलाई टिकटककी रानीको दर्जा दिएको थियो ।

उनकी दिदी, डिक्सी डमेलियो र अन्य १८ टिकटक कलाकारहरूसँग उनले "हाइप हाउस" नामक कार्यक्रममा भाग लिएकी थिइन् । मे २०२० मा हाइप हाउस मजाको लागि आयोजित कार्यक्रम भन्दा पनि व्यवसाय जस्तो बनेपछि उनी र उनकी दिदीले हाइप हाउस छोडेको खुलासा भयो ।

उनी "रेनेगेड डान्स च्यालेन्ज" सुरु गरेका टिकटक कलाकार जलायाह हार्मनसँग २०२० एनबीए अल स्टार गेममा नाँचेकी थिइन् । मार्च २७, २०२० मा डमेलियोले अभिनेता नोआ श्न्यापसँग युट्युबमा भिडियो राखिन् ।  मे २०२० मा उनी र उनकी दिदीले निजी जीवन दर्शकहरूलाई देखाउन र्याम्बल पडकास्ट नेटवर्कसँग सम्झौता गरिन् । मे २०२० मा हलिउड रिपोर्टरले उनलाई टिकटकको सर्वोत्कृष्ट कलाकारको दर्जा दिएको थियो ।

जून १७, २०२० मा उनले बार्ली डमेलियो नाम राखी नयाँ टिकटक खाता खोलिन् जसमा उनी हास्य भिडियो राख्छिन् । उनको नयाँ खातामा ३९ लाख भन्दा बडी अनुयायी छन् ।

व्यक्तिगत जीवन
उनका पिता, मार्क डमेलियो, राजनीतिमा लागेका छन् । उनको परिवारअन्तर्गत उनकी आमा हाइडी डमेलियो र दिदी डिक्सी डमेलियो पर्छन् ।

जनवरी २०२० मा खुलासा भए अनुसार डमेलियो टिकटक कलाकार चेस हड्सनसँग सम्बन्धमा थिइन् । अप्रिल १४, २०२० मा उनीहरू छुट्टिएको घोषणा भयो ।

डमेलियो अनलाइन शोषण र उत्पीडनको सिकार भएकी छिन् । उनले आफ्नी दिदी मिलेर यस विषयमा संयुक्त राष्ट्र सङ्घीय बालकोषको लागि भिडियो पनि बनाइन् ।

अप्रिल २०२० मा २०१९-२० कोरोना भाइरस प्रकोपको बेला स्वास्थ्यसेवकहरूसँग चाहिने सबै सामान छन् भन्ने निश्चित गर्न उनले नवार्क अस्पतालमा $५०,००० दान गरिन् ।

सन्दर्भ सामग्री

बाह्य कडी
 
 
 

सन् २००४ मा जन्म
जीवित मानिसहरू
अमेरिकी टिकटक प्रयोगकर्ताहरू
महिला टिकटक प्रयोगकर्ताहरू